**Press release** 26. 9. 2022

# Blíži sa Zlatý týždeň – čínsky národný sviatok

**Od 1. do 7. októbra bude väčšina podnikov a tovární v Číne uzavretá. Týždeň trvajúci sviatok v jednej z najvýznamnejších svetových ekonomík má vplyv na medzinárodný dodávateľský reťazec. Včasné prípravy však môžu tieto prípadné narušenia minimalizovať.**

Čo je Zlatý týždeň?

Zlatý týždeň je čínsky štátny sviatok, ktorý trvá sedem dní. Každý rok sa 1. októbra oslavuje založenie Čínskej ľudovej republiky. Kvôli tejto významnej udalosti trvajú dni pracovného voľna dlhšiu dobu, od 1. do 7. októbra. Číňania tradične využívajú túto príležitosť na cestovanie a návštevu svojich rodín v iných častiach Číny. Spoločnosť DACHSER v Číne, rovnako ako mnoho ďalších spoločností, zostane počas Zlatého týždňa uzavretá a svoju bežnú prevádzku obnoví 8. októbra.

Čo sa bude diať počas Zlatého týždňa?

Väčšina podnikov a tovární bude počas týždenného sviatku uzavretá, čo znamená, že výroba bude pozastavená alebo obmedzená. Letiská a námorné prístavy zostanú v prevádzke, ale s obmedzeným počtom zamestnancov kvôli nízkemu objemu výroby v továrňach. Vládne zariadenia, ako sú colné úrady, sú obvykle uzavreté od 1. do 3. októbra. Vzhľadom na to, že Čína, jedna z najväčších svetových ekonomík a výrobných krajín, bude po celý týždeň pozastavená a továrne nemusia po skončení oficiálneho sviatku fungovať v plnej kapacite , bude mať pokles objemu výroby vplyv na globálne dodávateľské reťazce.

Ako minimalizovať vplyv Zlatého týždňa?

Spoločnosť DACHSER vynakladá všetko úsilie na minimalizáciu možných narušení dodávateľského reťazca. Zákazníci by však mali mať na pamäti aj nasledujúce aspekty:

* Včasná komunikácia s dodávateľmi a zákazníkmi pomáha zaistiť dostatočné zásoby a reagovať na očakávania.
* Kontaktné osoby spoločnosti DACHSER sú vám k dispozícii na prediskutovanie vašich plánov, aby ste si mohli pripraviť presný rozvrh dodávok z hľadiska dlhodobého plánovania. Spoločnosť DACHSER Vám tak môže ponúknuť najvhodnejšie riešenie, ktoré zodpovedá vášmu rozpočtu a harmonogramu.
* Rezervujte si včas miesto a venujte pozornosť termínom uzávierky.

Lokálne kontaktné osoby na pobočkách DACHSER vám budú k dispozícii na zodpovedanie prípadných otázok.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk